ፕሬዝዳንት ሳህለወርቅ ዘውዴ ከሲመንስ የምዕራብና የምስራቅ አፍሪካ ቀጠና ዋና ዳይሬክተር ሚስ ሳቢኔ ዳሎሞ ጋር ተወያዩ
ፕሬዝዳንት ሳህለወርቅ ዘውዴ ከሲመንስ የምዕራብና የምስራቅ አፍሪካ ቀጠና ዋና ዳይሬክተር ሚስ ሳቢኔ ዳሎሞ ጋር ተወያዩ፡፡ በውይይቱ ወቅት ሚስ ዳሎሞ እንደገለፁት ሲመንስ ኩባንያ ኢትዮጵያ ውስጥ ገብቶ በኃይል ማመንጨት፣ ስርጭትና የሥርጭት መስመር ዝርጋታ ዘርፍ ላይ እየተንቀሳቀስ ይገኛል፡፡ድርጅታቸው በስኳር፣ በስሚንቶ እንዲሁም በነዳጅ ዘይት ኢንዱስትሪ ግብአቶች ዙሪያም እየሰራ እንደሚገኝ ተናግረዋል፡፡ፕሬዝዳንት ሳህለወርቅ በበኩላቸው ኢትዮጵያ የህዝቦቿን ጥቅም መሠረት አድርጎ ለሚንቀሳቀስ የኢንቨስመንት ዘርፍ ሁሉ በሯ ክፍት መሆኑን ገልጸው አስፈላጊውን ትብብር ለማድረግ ዝግጁ መሆኗን ተናግረዋል፡፡ (ምንጭ፡-የፕሬዝዳንት ጽ/ቤት)